પોલીસના જણાવ્યા અનુસાર આ અંગેની વિગત એવી છે કે નરોડા રાધે બંગલોમાં રહેતા અને અમદાવાદ સાયબર ક્રાઇમ બ્રાન્ચમાં કોન્સ્ટેબલ તરીકે ફરજ બજાવતા કનકસિંહ ચાવડા સરકારી વાહન લઇ નરોડા-દહેગામ રોડ પરથી જઇ રહ્યા હતા ત્યારે અચાનક એક સાઇકલ ચાલક વચ્ચે આવી જતાં અકસ્માત સર્જાયો હતો. અકસ્માત થતાં તેઓએ નીચે ઊતરીને ઇજા પામનાર શખ્સને ૧૦૮માં ફોન કરીને સારવાર માટે લઇ જતા હતા. દરમિયાનમાં લોકોનું ટોળું ભેગું થઇ જતાં વાહનમાં તોડફોડની શંકાને લઇ તેઓ સરકારી વાહન લઇ જતા રહ્યા હતા.